Дэклан Райс

Дэ́клан Райс (; нар. ) — англійскі футбаліст, апорны паўабаронца клуба «Арсенал» і нацыянальнай зборнай Англіі.

 Кар’ера 
 Клубная 
Маленькім хлопчыка Райс далучыўся да акадэміі «Чэлсі»«West Ham’s Declan Rice on his rapid rise and future plans with club and country». Metro.«Ireland anger over England’s move for Declan Rice». The Times.. Аднак, у веку 14 гадоў пастанавіў сабе перайсці да «Вест Хэм Юнайтэда»«A personal message to West Ham United supporters from Declan Rice…». West Ham United F.C.. У снежні 2015 года паўабаронца склаў з клубам першы прафесійны кантракт«Declan Rice: A career timeline». West Ham United F.C.. У красавіку 2017 года пачаў прыцягвацца да першай каманды клуба, а ў апошнім туры сезона 2016—2017 гадоў ігрок дэбютаваў у прафесійным футболе, з'явіўшыся ў кампенсаваны час у матчы супраць «Бернлі»«Rice — It’s a dream come true». West Ham United F.C..

У наступным сезоне замацаваўся ў першай камандзе, фінішаваўшы паводле вынікаў сезону на другім месцы ў апытанцы найлепшага футбаліста клуба, саступіўшы першы радок аўстрыйцу Марка Арнаутавічу«Arnautovic crowned Betway Hammer of the Year». West Ham United F.C.. 22 снежня 2018 года згуляў свой 50-ы матч у кашулі «Вест Хэму», стаўшы другім маладзёнам да 20 гадоў, хто здолеў дасягнуць гэтага паказчыку пасля Майкл Керык«Mason’s ironic cheers & Rice going mad — West Ham moments missed». Football.London.«Analysis: Resilient Rice has shown age is no barrier». West Ham United F.C.. 28 снежня 2018 года Райс узгадніў новую працоўны дагавор з клубам, якая прадугледжвала супрацоўніцтва да 2024 года з опцыяй падаўжэння яшчэ на год«West Ham United sign Declan Rice to new long-term contract». West Ham United F.C.. Праз год паўабаронца ва ўзросце 20 гадоў часам выходзіў на пляцоўку ў якасці капітанам каманды. У сезоне 2019—2020 гадоў ігрок быў настолькі ключавой постаццю дружыны, што згуляў усе 38 матчаў чэмпіянату, не прапусціўшы аніводнай хвіліны. У выніку ў 2020 годзе быў абраны найлепшым футбалістам «Вест Хэма» года«Declan Rice crowned 2019/20 Betway Hammer of the Year». West Ham United F.C.. Ігрок працягваў значна ўплываць на гульню каманды, а ў красавіку 2021 года прапусціў чатыры тыдні праз траўму калена«Declan Rice: West Ham midfielder to miss four weeks with knee injury». BBC Sport.. У маі 2022 года пасля таго, як пайшоў Марка Нобла, Райс быў абраны капітанам лонданцаў«Declan Rice relishing in role as West Ham’s captain as he sets England target». Football.London.. Застаючыся ў клуба, паўабаронца яшчэ некалькі разоў абіраўся найлепшым футбалістам клуба.

15 ліпеня 2023 года Райс падпісаў доўгатэрміновы кантракт з лонданскім «Арсеналам»«Declan Rice completes transfer to Arsenal». Arsenal F.C.. Як паведамлялася, сума трансферу склала рэкордныя для клуба 100 мільёнаў фунтаў стэрлінгаў, у дадатак да якіх прапанаваліся бонусы ў памеры 5 мільёнаў, што зрабіла Райса найдаражэйшым англійскіх футбалістам, пераўзышоўшы папярэдні рэкорд, які належаў Джэку Грылішу«Declan Rice: Arsenal sign England midfielder from West Ham for £105m». BBC Sport.. Райс дэбютаваў у кашулі «Арсеналу» 6 жніўня ў матчы Суперкубка Англіі супраць «Манчэстэр Сіці», дзе «Арсенал» перамог з лікам 4:1 па пенальці пасля нічыі 1:1 у асноўны час. 12 жніўня спартсмен з'явіўся ў першай адзінаццатцы ў стартавым матчы «Арсеналу» ў Прэм’ер-лізе сезона 2023—2024 гадоў, калі «гарматнікі» здабылі хатнюю перамогу з лікам 2:1 над «Нотынгем Форэстам»«Declan Rice’s first-half by numbers: Midfielder superb vs. Forest». CaughtOffside.«Arsenal 2-1 Nottingham Forest: Premier League — as it happened». The Guardian.. 3 верасня паўабаронца ўключыў свой першы гол за «Арсенал» у кампенсаваны час гульні супраць «Манчэстэр Юнайтэд», спрычыніўшыся да перамогі з лікам 3:1«Declan Rice late strike earns Arsenal dramatic Manchester United victory». The Guardian..

Райс быў намінаваны на званне найлепшага футбаліста ФІФА на падставе выступаў як за лонданскія клубы, гэтак і ў складзе нацыянальнай зборнай«Rice nominated for Best FIFA Men’s Player». Arsenal FC.. 11 лютага ігрок забіў свой першы гол у браму «Вест Хэм Юнайтэд».

 Міжнародная 
Маючы бабулю і дзядулю, якія паходзілі з ірландскага Корку, Райс меў мажлівасць гуляць у складзе зборнай Ірландыі. У выніку ігрок часта выклікаўся ў зборныя гэтай краіны розных узростаў. Нарэшце, 23 сакавіка 2018 года футбаліст дэбютаваў у складзе нацыянальнай зборнай Ірландыі ў таварыскім матчы супраць зборнай Турцыі. Аднак, Райс быў не пэўны за якую краіну ён жадае гуляць, таму быў выключаны з складу зборнай.

13 лютага 2019 года Райс пастанавіў сабе гуляць у складзе зборнай Англіі«Declan Rice pledges future to England». The Independent.«Declan Rice: Is West Ham midfielder ready for England?». BBC Sport.. 5 сакавіка змена футбольнага грамадзянства была зацверджана ФІФА«Declan Rice: Fifa confirms West Ham midfielder's switch to England from Republic of Ireland». BBC Sport.. 13 сакавіка футбаліст быў выкліканы да складу зборнай на адборачныя матчы чэмпіянату Еўропы 2020 года супраць зборных Чэхіі і Чарнагорыі«Declan Rice: England call-up for West Ham midfielder for Euro 2020 qualifiers». BBC Sport.. Ігрок паклаў пачатак выступы ў англійскай дружыне 22 сакавіка, выйшаўшы на замену на 63-й хвіліне ў гульні супраць чэхаў на стадыёне Уэмблі.

 Дасягненні 
«Вест Хэм Юнайтэд»:
 Пераможца Лігі канферэнцый: 2023

«Арсенал»:
 Уладальнік Суперкубка Англіі: 2018

 Крыніцы 

 Спасылкі 




Катэгорыя:Асобы
Катэгорыя:Футбалісты Англіі
Катэгорыя:Ігракі зборнай Англіі па футболе
Катэгорыя:Ігракі ФК Вест Хэм Юнайтэд
Катэгорыя:Ігракі ФК Арсенал Лондан